kaerleetc doen te weten allen iegenwoirdich
ende toecomende dat wy ontfaen hebben die oitmoedige
supplicatie van adriaen janssoen droechscheerdere geboren
vander stadt van berghen opten zoom in onsen lande van brabant
ende ietegenwoirdelyc gevangen inde vangenisse van onsen
stadt van dordrecht inhoudende hoe dat hy suppliant inde
vasten lestleden wesende te bergen voers. in een bierhuys
geheeten int pater nosteraldair hy eene kanne biers
drankende die gedranken hebbendewaende hy uuyten
voirs. huyse te ghaen dair een voer die dore sadt genaempt
peeter peeterssoen cleermakere die sonder woirdt oft wederwoirt
den suppliant dreychde te slaene oft te steken ende dat
aensiende de suppliant keerde wederomme int selve huys seggende
totter weerdynnen dair es een voer die duer die my
overlast doen wilt ic en wille met hem nyet te
doen hebben ic hebbe noch eenen halven braspenninc dien
willic hier liever verdrincken ende bleef alsoe int
selve huys / omtrent onderhalve uuyre lanck op hope dat
de voirs. peeter wech gegaen zoude hebbennemende oirlof
aender voirs. weerdynnenhuer bevelendegoeden nacht
seggende ic wil gaen thuyswairts ende uuyten voirs.
huyse gegaen zyndezoe zat dair tegen over op een
banck de voirs. peeter peeterssoen die zyn lanck mes
uuyt track slaende daerede naden voirs. suppliant overluyt
zeggende heer heer ic salder desen avont twee op myn
s$eyde hebben dat ziende de voirs. suppliant track
zyn dagge uuyst omme hem dair mede te verweeren
ende dat doende gaf den voirn. peeter eenen steke cleyne steke
voir zyn borst ende liep wechende de voern. peeter liep
den suppliant naemetten blooten messeende in
tselve naeloopengeraecte hy te vallen alsoe dat de
suppliant dies ontquam ende des anderen daichs dair nae
biechte hem de voirs. peeter voer den prochiaen der voirs.
stadt van bergen dair hy nader bichten badt dat hy
zyne vrienden seggen ende bidden wildedat zy gheen
wrake oft clachte van zynen wegen over den suppliant doen
en wilden oft hy storve want zyn eygen schult wasende
dat selve op hem versocht haddevan welcken v quetse de
voirs. peeter dair nae gestorven is nu eestdat de voirn.
suppliant onlancx gecommen zynde in onse voern. stede van
dordrecht om zyn broot te wynnen/met de hanen aldaer
schoen te makenzoe es by onsen scouthet ders voers.
stede van dordrecht geapprehendeert ende gevangen genomen
geweest ende leght noch in gevanckenissen duechtende
oft men iegens hem zoude willen criminelyckprocederenten
waere dat onse gratie hem hier op en waere verleent ons
omme de selve zeere oitmoedelyck biddende waeromme
zoe eest dat wy desen aengesien compassie enden melyden
hebbende metten voirn. suppliant in ende willende hem in desen
gratie ende genade prefereren rigeur ende strangheyt van justicien
hebben den selven suppliant inden gevalle als boven
geremitteert quytgescholden ende vergevenremitteren
scelden quyte ende vergeven vuyt onser zunderlinger gracien by
desende mesdaet ongeval ende dotslach voerscreven
mitsgaders oyc alle peynen ende amende corporelle
ende crimineledairinne hy hem overmits ende
vuyt zaken van tgene des voers. istegens ons
onse hoocheyt ende justicie eenichsins mach hebben
ontgaen ende hebben hem dien aengaende gerestiueert
ende gesteltrestitueren ende stellen by desen tot
zynen goede fame ende name in onsen voirn. lande
van brabantende allen anderen onsen landen ende heerlycheden
ende tot zyn goeden noch ter tyt nyet geconfisqueert zynde
soe verre dair eenige waeren gelyc als hy was voirden voirs.
dootslach imponerende hier op een eeuwich zwygen ende
silencie onsen procureur generael ende allen anderen onsen richteren iusticieren
ende officieren ons voers. lants van brabant hoedanige die zyn oft
wesen moegensatisfactie nochtans ierst ende alvoeren
gedaen der partyen geinteresseerde/zoeverre dair eenige
d toe stonde ende die noch nyet gedaen en waere civilyc
alleenlyck behoudelyck nochtans dat de voirs. suppliant tvoirs.
feyt ende dootslach tegen ous betereny sal civilyck naede
gelegentheyt vanden mesdaet ende faculteyt van zyn goeden
ende dat hy oic gehouden werdt te betalen de redelycken
costen van justicien ter cause voirs. gedaen ende naegevolght
ter taxatie ende arbiterscepe van onsench lieven ende getrouwen den
cancellier ende luyden van onsench rade in brabantdie wy daer toe
committerenontbieden dairomme ende bevelen den voers. van
onsen rade in brabantdat voer hemluyden geroepen die ghene
die behoeren geroepen te zyne zy procederen wel ende duechdelyck
ter verificatie ende interinemente van desen onsen iegenwordigen
bkrievenair huere voirme ende inhoudenende ter taxatie
ende arbiterscepe vande civileboete voers.ende dat gedaen
ende de selve civile boete getaxeert ende betaelt zynde in
handen vanden ghenen van onsen ontfangers dient behoeren sal
dewelcke wordt gehouden dair van ontfanck temakene
rekeningen bewys ende reliqua te doene tonser proffyte
metten anderen penningen van zynen ontfanger zy onse drossaet
van brabant ende van bergen voirs.ende alle andere onsen ende
der vasallen oft smaelre heeeren richteren justicireen ende officieren
ons voers. lants van brabant hoedanige die zyn oft wesen
moegentegenwoirdige ende toecommende hureen stedehouderen
ende elc van hen zoe hem dat toebehoirt ende aengaen mach
den voirn. suppliant van dese onse tegewoirdiger gracien remissien
ende pardoene inden manieren voirs. peyselyck volcommelyck ende tot
eeuwigen dagen doen ende laten genyeten en gebruycken
zonder hem te doene noch te laten geschziene nu noch in
toecommenden tyde in lyve noch in goede eenich hynder letsel
oft moeyenisse ter contrarien mair zyn lyf nu wesende in
hechte van vangenisse als voirs. ismitsgaders zyn ongeconfisqueerden
goeden indien deselve ter zake voers. becommert oft
gearresteert waerendoen stellen ter stont ende sonder vertreck
tot volcommen slakinge ende delivrancie want ons alsoe gelieft
ende ten eynde dat dit goet vaste ende gestadich
blyve tot eeuwigen daige zoe hebben wy onsen zegel hier
aen doen hangen behoudelyck in anderen zaken ons recht
ende een iegelyc tzyne in allen gegeven inde
stede van breda inde maent van julio int jaer ons heeren
duyst vyfhondert ende vyfentwintichende van onsen
rycken te weten vanden roomschen ende hongrien tviien
ende van spaignen $ xc aldus stont gescreven
boven opte plycke b$den keyser in zynen raide
ende geteekent hannart/ende noch visa